EkBass/fiwiki-20250220-pages-articles huggingface dataset:
Taloudellinen liikkumavara

Taloudellinen liikkumavara tarkoittaa yksityisen henkilön, organisaation tai kokonaisen yhteiskunnan julkisen talouden liikkumatilaa tehtäessä taloudellisia päätöksiä, esimerkiksi mahdollisuutta ottaa lainaa vastuullisesti, turvallisesti ja kestävästi tiettyyn rajaan saakka. == Katso myös == * Kestävyysvaje * Talouspolitiikka * Julkisen talouden lainanhoitokulut ==Lähteet== ==Aiheesta muualla== * * Luokka:Talouspolitiikka Luokka:Julkinen talous Luokka:Finanssipolitiikka Luokka:Poliittiset käsitteet
Aarne A. Astala

Aarne Artturi Astala (22. huhtikuuta 1891 – 6. huhtikuuta 1959 Helsinki) oli suomalainen toimittaja ja kääntäjä.Kirjasampo.fi : Aarne AstalaLounais-Hämeen laulu Lounakirjailijat. Viitattu 15.8.2018. Astala oli Hämeenlinnassa ilmestyneen Häme-lehden päätoimittajana 1919–1923. == Teoksia == * Mitä Elannon pihatonttu kertoi : kuvakirja ; kuvat ja klisheet tehnyt Ola Fogelberg, tekstin runoillut Kronos. Elanto, Helsinki 1925 * Maailmanyliopisto. Suomen teosofinen seura, Helsinki 1927 * Elämänkaari. Henkivakuutusyhtiö Suomi, Helsinki 1937, 1938, 1944 * Ateismin historia ja sen uskontotieteellistä arvostelua. Gummerus, Jyväskylä 1939 * Tuomas-teinin tunnustus : juhlaruno Forssan yhteiskoulun 40-vuotisjuhlaan. Forssan yhteiskoulu, Forssa 1939 * Muistikuvia ja asiakirjatietoja Astalan talosta ja suvusta. Lounais-Hämeen kotiseutu- ja museoyhdistys, Vuosikirja 22. Forssa 1953 == Toimitustöitä == * Lounais-Hämeen laulu : kotiseuturunojen kokoelma ; toim. Esko Aaltonen, Aarne A. Astala. Lounais-Hämeen kotiseutu- ja museoyhdistys, Forssa 1962 == Suomennoksia == * Jack London : Kuunaama ; englanninkielestä suomentanut Aarne A. Astala. Sampo, Helsinki 1926 (alkuteos Moon-face) * C. W. Leadbeater : Mestarit ja polku. Teosofinen maailmankatsomus 6. Suomen teosofinen seura, Helsinki 1926, 2. painos, toimittanut Kyllikki Vuorinen. Teosofinen seura, Helsinki 1992, näköispainos Teosofinen seura, Helsinki 2009 (alkuteos The masters and the path) * C. Jinarajādāsa : Teosofia ja nykyaikainen ajattelu : neljä luentoa, jotka on pidetty Teosofisen seuran kolmannessakymmenennessä yhdeksännessä vuosikokouksessa Adyarissa Madrasissa joulukuussa 1914. Teosofinen maailmankatsomus 4. Suomen teosofinen seura, Helsinki 1926 (alkuteos Theosophy and Modern Thought) * J. J. van der Leeuw : Luomisen tuli ; esipuheen kirjoittanut C. Jinarajadasa ; suomentanut Aarne A. Astala. Teosofinen maailmankatsomus 8. Suomen teosofinen seura, Helsinki 1927 * Maila Heikkilä : Seikkailu kalamajalla ; David Wilhelm af Grubbensin runon Salmensaaren kalamaja suom. Aarne Astala. Kustannus-Mäkelä, Karkkila 1989 == Lähteet == * Fennica ===Viitteet=== Luokka:Suomalaiset päätoimittajat Luokka:Suomentajat Luokka:Vuonna 1891 syntyneet Luokka:Vuonna 1959 kuolleet
Juha Myyryläinen

Juha Kalervo Myyryläinen (s. 9. tammikuuta 1947 Lahti) on suomalainen everstiluutnantti, joka toimi Lapin jääkäripataljoonan komentajana. Myyryläinen syntyi elokuvatuottaja Unto Myyryläisen ja Aili Anttosen perheeseen. Hänen puolisonsa vuodesta 1973 oli Pirjo Santapukki (ero 1986). Myyryläinen tuli ylioppilaaksi Haminan yhteisyhteislyseosta 1969 ja suoritti Kadettikoulun 1974 ja Sotakorkeakoulun 1983. Hän toimi Rannikkojääkäripataljoonassa opetusupseerina vuodesta 1974, Pääesikunnassa toimistoupseerina 1979–1981 ja Länsi-Uudemaan sotilaspiirin esikunnassa toimistoupseerina ja -päällikkönä 1983–1984. Oltuaan toimistopäällikkö Rovaniemen sootilaspiirin esikunnassa vuodesta 1987 Myyryläinen oli pataljoonaupseeri Lapin jääkäripataljoonassa vuodesta 1991 ja pataljoonan komentaja vuodesta 1993. Puolustusvoimien koulutuksen kehittämiskeskuksen osastopäällikkönä hän toimi vuodesta 1996 vuoteen 1999, jolloin hän erosi vakinaisesta palveluksesta. Myyryläinen ylennettiin vänrikiksi 1970, luutnantiksi 1974, yliluutnantiksi 1976, kapteeniksi 1981, majuriksi 1987 ja everstiluutnantiksi 1993. ==Lähteet== Luokka:Suomalaiset everstit Luokka: Vuonna 1947 syntyneet Luokka: Elävät henkilöt
Jyrki Jolma

Jyrki Juhani Jolma (s. 3. kesäkuuta 1940 Kajaani) on suomalainen eversti, joka toimi Jääkäriprikaatin komentajana. Jolma syntyi rakennusmestari Erkki Jolman ja opettaja Vieno Korhosen perheeseen. Hänen puolisonsa vuodesta 1965 on lehtori Toini Mattila. Jolma tuli ylioppilaaksi Kajaanin lyseosta 1959 ja suoritti kadettikoulun 1962 ja sotakorkeakoulun 1973. Hän toimi Hämeen jääkäripataljoonassa opetusupseerina ja komppanianpäällikkönä 1962–1967, Kadettikoulussa opetusupseerina ja komppanian varapäällikkönä 1967–1971 sekä Pääesikunnassa toimistoupseerina ja-esiupseerina 1973–1982 ja vielä toimistopäällikkönä 1983–1987, osastopäällikkönä 1987–1989 ja erityistehtävissä 1993. Karjalan prikaatissa Jolma oli pataljoonankomentaja ja esikuntapäällikkö 1982–1983, Jääkäriprikaatia hän komensi 1989–1993. Maanpuolustuskorkeakoulun linjanjohtajana Jolma toimi vuonna 1994, jolloin hän myös erosi vakinaisesta palveluksesta. Jolma ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1974, everstiluutnantiksi 1981 ja everstiksi 1988. ==Lähteet== Luokka:Suomalaiset everstit Luokka: Vuonna 1940 syntyneet Luokka: Elävät henkilöt
Pentti Karvonen (eversti)

Pentti Vilho Karvonen (11. syyskuuta 1931 Kajaani – 4. kesäkuuta 1996) oli suomalainen eversti, joka toimi Jääkäriprikaatin komentajana. Karvonen syntyi Ville ja Olga Karvosen perheeseen. Hänen puolisonsa vuodesta 1957 oli Anja Isoviita. Karvonen tuli ylioppilaaksi Kajaanin yhteiskoulusta 1952 ja suoritti Kadettikoulun 1956 ja Sotakorkeakoulun 1969. Hän toimi Pohjan prikaatissa opetusupseerina ja komppanianpäällikkönä vuodesta 1956, Kadettikoulussa opettajana ja komppanian varapäällikkönä vuodesta 1959 sekä Uudenmaan jääkäripataljoonassa koulutusupseerina vuodesta 1966. Pääesikunnassa Karvonen työskenteli useaan otteeseen, ensin toimistopäällikkönä koulutusosastolla vuodesta 1969, sitten järjestelyosastolla vuodesta 1974 ja vielä komento- osaston päällikkönä vuodesta 1980. Uudenmaan jääkäripataljoonaa hän komensi vuodesta 1979 ja Jääkäriprikaatia vuodesta 1984. Karvonen erosi vakinaisesta palveluksesta vuonna 1989. Karvonen ylennettiin vänrikiksi 1953, luutnantiksi 1957, yliluutnantiksi 1960, kapteeniksi 1963, majuriksi 1969, everstiluutnantiksi 1974 ja everstiksi 1980. ==Lähteet== Luokka:Suomalaiset everstit Luokka:Vuonna 1931 syntyneet Luokka:Vuonna 1996 kuolleet
Närviäiset

Närviäiset (Latridiidae) on kovakuoriaisiin (Coleoptera) kuuluva heimo. Siihen kuuluu ainakin 1 050 lajia, jotka jaetaan 30 sukuun. Aikuiset närviäiset ovat 1–2 millimetriä pitkiä ja tummanruskeita. Niiden etuselässä ja peitinsiivissä on pieniä kohoumia. Ruumis voi olla litteä tai kupera. Toukat ovat pitkulaisia ja pieniä, alle 3 millimetriä pitkiä. Sekä toukat että aikuiset kuoriaiset elävät lahopuussa, mätänevässä kasvimateriaalissa, joskus karvoissa ja höyhenissä. Ne syövät hometta ja sienirihmastoa. == Sukuja == * Corticariinae *Corticaria *Corticarina *Cortinicara *Melanophthalma *Migneauxia * Latridiinae *Adistemia *Cartodere *Dienerella *Enicmus *Euchionellus *Eufallia *Latridius *Lithostygnus *Metophthalmus *Revelieria *Stephostethus *Thes == Lähteet == == Aiheesta muualla == *Laji.fi: Närviäiset (Latridiidae) *ITIS: Latridiidae *Fauna Europaea: Latridiidae *Iowa State University, Bug Guide: Family Latridiidae - Minute Brown Scavenger Beetles Luokka:Erilaisruokaiset
Porfobilinogeeni

Porfobilinogeeni (C10H14N2O4) on pyrrolijohdannaisiin kuuluva heterosyklinen orgaaninen yhdiste. Yhdiste esiintyy välituotteena useissa eliöissä porfyriinien kuten hemin ja klorofyllin biosynteesissä. ==Ominaisuudet ja biosynteesi== Huoneenlämpötilassa porfobilinogeeni on vaaleanpunaista kiteistä ainetta. Yhdiste liukenee hieman veteen. Porfobilinogeenin rakenteessa on kaksi hapanta karboksyylihapporyhmää, joiden pKa-arvot ovat 3,7 ja 4,95. Lisäksi molekyylissä on emäksinen aminometyyliryhmä, jonka pKa-arvo on 10,1. Porfobilinogeeni reagoi kuumissa ja laimeissa happoliuoksissa muodostaen uroporfyrinogeeneja. Eliöt muodostavat porfobilinogeenia aminolevuliinihaposta. Reaktiossa kondensoituu kaksi aminolevuliinihappoa ja sitä katalysoiva entsyymi on porfobilinogeenisyntaasi eli aminolevulinaattidehydrataasi. Porfyriinien biosynteesin seuraavassa vaiheessa neljä porfobilinogeenimolekyyliä kondensoituu muodostaen hydroksimetyylibilaania eli preuroporfyrinogeenia. Tätä reaktiota katalysoi porfobilinogeenideaminaasi. ==Diagnostinen merkitys== Porfobilinogeenin määrä virtsassa lisääntyy selkeästi eräiden porfyrioiden kuten akuutin intermittentin porfyrian ja perinnöllisen porfyrian yhteydessä ja tätä voidaan käyttää näiden sairauksien osoittamiseen. Virtsan porfobilinogeeni reagoi p-dimetyyliaminobentsaldehydin kanssa muodostaen väriltään voimakkaan punaisen yhdisteen. Tätä testiä kutsutaan Hoeschin testiksi. ==Lähteet== Luokka:Heterosykliset yhdisteet
Hollowpoint

Hollowpoint on Denigraten toinen albumi. Se julkaistiin suoratoistopalveluissa 1. lokakuuta 2015 ja CD-levynä 16. lokakuuta 2015 http://www.inferno.fi/uutiset/denigrate-palaa-12-vuoden-tauon-jalkeen-uusi- hollowpoint-albumi-ensikuuntelussa omakustanteena.http://metalliluola.fi/denigrate-hollowpoint-2015/ == Kappaleet == Hollowpoint @ Encyclopardia Metallum # # # # # # # # # == Kokoonpano == * Micko Hell – laulu * Seppo Nummela – kitara * Pekka Pyrhönen – basso * Tipi Toivanen – rummut == Arvostelut == * Metalliluola: Metalliluola: Arvostelu * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2015 albumit Luokka:Suomalaiset goottimetallin albumit
Freikorps-kirjallisuus

Freikorps-kirjallisuus eli vapaajoukkokirjallisuus () oli Saksassa ensimmäisen maailmansodan jälkeen harrastettu sotakirjallisuuden alalaji.Robert Schellhase, Vergessenes Genre: Freikorpsliteratur 1918–1945, viitattu 26.3.2017 (abstrakti) Nimityksen taustalla on sodan jälkeen siviiliin palanneista veteraaneista muodostuneet Freikorps-joukot sekä sotaa ihannoiva henki.Rydell, s. 81 Sen valta-aikaa oli maailmansotien välinen aika, erityisesti 1920-luku, mutta se nousi uuteen kukoistukseen 1930-luvulla.Martin Langebach, Michael Sturm, Erinnerungsorte der extremen Rechten s. 146 (Google Books) Kirjallisuudenlaji oli yksi modernismin vastustamisen muoto. Uutta henkeä vastusti muun muassa Thomas Mann,Rydell, s. 80 jonka teoksen Betrachtung eines Unpolitischen hengessä sitä kirjoitettiin. Se oli tasoltaan lähinnä kioskikirjallisuutta, ja se ihannoi sotaa ja väkivaltaa ja korosti miehisyyttä. Lajin romaanien ja muistelmien esitystapa oli popularisoivaa, ja alun perin laji oli suunnattu sodassa niin henkisesti kuin fyysisesti vammautuneille veteraaneille, mutta kirjoja luettiin myös laajemmin, joten painosmäärät saattoivat välillä olla suuria. Kirjoittajat olivat yleensä itsekin sodan käyneitä veteraaneja. Kirjailijoina he olivat keskinkertaisia, parhaimmistoa edusti Ernst Jünger. Hänen teostensa teemat eivät poikenneet muusta lajityypin kirjallisuudesta romantisoituina sodan ja väkivallan kuvauksina, mutta niiden taso oli korkea, mikä Anders Rydellin mukaan tekee niistä "tavallaan sitäkin pelottavampia". Muita lajityypin kirjailijoita ovat Rudolf Herzog, Werner Beumelburg ja Emil Strauss. Teosten päähenkilö on yleensä porvarisnuorukainen, jonka kehityskulkua teos kuvaa. Nuorukainen on hämmentynyt ajan pinnallisen materialismin ja henkisen köyhyyden keskellä. Hän etsii syvällisempää tarkoitusta, jonka tarjoaa sota. Taistelujen keskellä hän oivaltaa elämän merkityksen ja tajuaa, että ihmisen on hyväksyttävä kohtalonsa ja uhrauduttava isänmaan, tovereiden ja verisiteiden puolesta. Vastakkain asettuvat näin rintamalla koetut ihanteet ja kotirintaman valheellisuus ja turmeltuneisuus. Kotiin palaava nuori veteraani joutuu kokemaan siviilielämän ja modernismin kulttuurin vastenmieliset piirteet, kuten demokratian, työväenliikkeen esiinnousun, seksuaalisen vapauden ja naisten vapautumisen.Rydell, s. 82−83 Niiden naiskuvaan mahtuu vain kolmenlaisia naisia: äiti, "sisar hento valkoinen" ja huora.Sven Reichardt, Klaus Theweleits „Männerphantasien“ – ein Erfolgsbuch der 1970er-Jahre, zeithistorische Forschungen Heft 3/2006 s. 2, viitattu 26.3.2017 Kaikki tämä osui yksiin kansallissosialististen ihanteiden kanssa, joita kirjallisuudenlaji vahvisti ja jota monet lajin kirjailijat myöhemmin kannattivat. Kirjallisuudenlajia on tutkinut saksalainen Klaus Theweleit väitöskirjassaan Freikorpsliteratur: Vom deutschen Nachkrieg 1918−1923 (1976), johon pohjautuu hänen teoksensa MännerphantasienKlaus Theweleit, Portrait, Munziger, viitattu 26.3.2017. ==Lähteet== * Anders Rydell, Kirjavarkaat, suom. Pekka Marjamäki, Gummerus 2017 ISBN 978-951-24-0362-2 ===Viitteet=== Luokka:Saksan kirjallisuus Luokka:Sotakirjallisuus
Turun kauppaopisto

Turun kauppaopisto oli vuosina 1839–1983 Turussa toiminut kauppaoppilaitos. Vuonna 1983 se yhdistyi Turun kaupungin kauppakoulun kanssa Turun Kauppaoppilaitos - Handelsläroverket i Åboksi, joka vuonna 1998 yhdistettiin silloisen Turun ammatti-instituutin, Turun teknillisen ammattioppilaitoksen ja Turun terveydenhuolto-oppilaitoksen kanssa Turun ammatti-instituutiksi. == Historia == Opisto sai alkunsa vuonna 1837, kun Turun Kauppaseura ja Turun suomalainen porvaristo asettivat toimikunnan kauppakoulun perustamiseksi. Toimikuntaan kuuluivat kauppaneuvos A. Kingelin, sekä kauppiaat N. P. Cajander, C. U. Grönberg ja J. E. Humelin. Koulun ensimmäiset oppilaat aloittivat 7. lokakuuta 1839. Vuonna 1870 opistoon alettiin ottaa myös naisoppilaita ja 1884 opistossa alettiin antaa myös suomenkielistä opetusta. Ensimmäinen suomenkielinen opisto-osasto perustettiin vasta 1905 Turun kaupunginvaltuuston aloitteesta. Asiaa oli aiemmin ajettu tuloksetta myös yksityisten tahojen toimesta. Kauppakoulun viralliseksi nimeksi muutettiin Turun Kauppaopisto (Handelsinstitutet i Åbo) vuonna 1880. Vuosina 1946–1951 opistossa toimi jatkoluokka varsinaisen opistotutkinnon jo suorittaneille, mutta luokka lakkautettiin Turun kauppakorkeakoulun aloitettua toimintansa. === Toimipaikat === Alkuvuosinaan koulu toimi hovineuvos Langéllin talossa Puutarha- ja Humalistonkatujen kulmassa. Huonosti toimintaan sopivista tiloista muutettiin vuonna 1841 kauppaneuvos Kingelinin omistamaan taloon Yliopiston- ja Aninkaistenkatujen kulmaan. 1851 koulu muutti Vanhan Suurtorin laidalla sijaitsevaan Tryggin taloon. 1860 koulu muutti Itäisen Rantakadun varrella sijaitsevassa ja Carl Hambergin omistamassa 1643 rakennettuun kivitaloon, jonka paikalla nykyisin on Rettigin palatsi. Vuonna 1862 koulu muutti Iso Hämeenkatu 28:ssa sijainneeseen Suomen Talousseuran rakennukseen. Vuosina 1867–1885 koulu toimi niin sanotussa Richterin talossa. Vuonna 1886 opisto sai ensimmäisen oman talonsa osoitteeseen Eerikinkatu 22. Puutalossa oli kolme luokkahuonetta, opettajainhuone, naisoppilaiden huone ja vahtimestarin asunto. Koulu toimi rakennuksessa vuoteen 1908 saakka, jolloin sille rakennettu jugend-tyylinen kivitalo valmistui osoitteeseen Aurakatu 11. Koulu toimi jugend-rakennuksessa vuoteen 1968, jolloin se sai seuraavan uuden talonsa osoitteeseen Kellonsoittajankatu 9–11. Kellonsoittajan kadun rakennuksessa toimi sittemmin Turun ammatti-instituutin toimipiste, joka antoi suomen- ja ruotsinkielistä opetusta liiketalouden ja tieto- ja viestintätekniikan aloilla. Kaavamuutoksen myötä opetustoiminta Kellonsoittajankadun kauppaopistorakennuksessa loppui vuonna 2020 ja talo purettiin asuntorakentamisen tieltä. == Lähteet == Luokka:Turun oppilaitokset Luokka:Turun historia Luokka:Suomen ammattioppilaitokset Luokka:Kaupan alan koulutus
Muuntunut tajunnantila

Muuntunut tajunnantila on tajunnan tila, joka eroaa merkittävästi saman yksilön normaalista vireästä valvetilasta. Muuntuneita tajunnantiloja ovat esimerkiksi hypnoosi, meditaation aikainen tila, hallusinaatio, transsi ja unennäkö. Muuntuneita tajunnantiloja voi esiintyä monenlaisissa tilanteissa. Muuntunut tajunnantila voi syntyä fysiologisten, psykologisten, sosiaalisten tai farmakologisten toimenpiteiden tai vaikutusten seurauksena. Sen voi aiheuttaa ärsykkeiden vähäisyys tai monotoninen toistuvuus tai alentunut vireystila tai väsymys, mutta myös voimakkaat ärsykkeet, lisääntynyt vireystila tai intensiivinen keskittyminen. Fysiologisista ja kemiallisista tekijöistä muuntuneita tajunnantiloja aiheuttavat esimerkiksi happivajaus, verensokerin aleneminen, huumeet ja alkoholi. Myös neurologisiin häiriöihin voi liittyä muuntuneita tajunnantiloja.Muuntuneet tajunnantilat, Ihmeellinen maailma, Skepsis Uskonnollisissa kokemuksissa muuntuneeseen tajunnantilaan voi liittyä voimakkaita tunteita ja hallusinaatioita. Muuntuneiden tajunnantilojen tutkimuksella voidaan saada selville sellaisia mielen toimintamekanismeja, joita tai joiden merkitystä ei tavallisten mielentilojen tutkimuksessa havaita. Muuntuneen tajunnantilan aikana ihminen voi nähdä elämänsä ja itsensä laajemmasta perspektiivistä ja eri kulmasta kuin tavallisesti, minkä ansioista sitä voidaan hyödyntää psykologiassa. ==Katso myös== * Kehostapoistumiskokemus * Mystiikka * Kuolemanrajakokemus * Psykedeelit * Šamanismi * Selkouni ==Lähteet== Luokka:Kognitio Luokka:Kognitiivinen neurotiede
Suomen ukrainalaiset

Suomen ukrainalaiset (myös suomenukrainalaiset) ovat Suomessa asuvia ukrainalaisia tai heidän jälkeläisiään. Suomessa on arviolta yhteensä noin 64 000 ukrainalaista tai ukrainankielistä.http://pxdata.stat.fi/PXWeb/pxweb/fi/StatFin/StatFin__vrm__vaerak/030_vaerak_tau_102.px/?rxid=ce1e23ee-e657-4ecc-b858-3dc8aa95c74a Maahanmuuttoviraston arvion mukaan vuonna 2024 Suomeen saapuu yhteensä noin 10 000–12 000 ukrainalaista. Vuonna 2023 vastaava luku oli 19 000 ja vuonna 2022 kaikkiaan 46 000 henkeä. Yhteensä Suomeen on Venäjän Ukrainaan hyökkäämisen jälkeen saapunut noin 75 000 ukrainalaista. Suomeen saapuneista ukrainalaisista oli syksyllä 2024 vastaanottojärjestelmässä noin 22 000 henkeä, ja kotikunnan oli saanut hieman alle 23 000 ukrainalaista. Ukrainalaisia on siirtynyt sodan kuluessa myös muihin Euroopan unionin maihin ja osa on palannut Ukrainaan. Ukrainalaiset asuvat etupäässä Suomen eteläosassa, pääkaupunkiseudulla, sekä suuremmissa kaupungeissa (Turussa, Tampereella, Kuopiossa) ja pienissä kylissä. == Ukrainalaisia järjestöjä Suomessa == Suomen Ukrainalaiset ryhttp://ukrfin.org/fi/ on Suomessa oleva aktiviisin ukrainalainen seura. Helsingissä myös toimii Ukrainalaisten Yhdistys Suomessa ry ja Tampereella Ukrainan kansainvälinen kulttuurikeskus. == Tunnettuja suomalaisia, joilla on ukrainalaisia sukujuuria == *Haamu – rap- artisti (äiti ukrainalaistaustainen) * Viktor Klimenko – laulaja * Alexei Eremenko Jr. – jalkapalloilija * Alexei Eremenko Sr. – jalkapallovalmentaja * Roman Eremenko – jalkapalloilija == Katso myös == * Suomen ja Ukrainan suhteet == Lähteet == == Aiheesta muualla == * Suomen Ukrainalaiset * Ukrainalaisten Yhdistys Suomessa ry * Ukrainan kansainvälinen kulttuurikeskus Luokka:Suomalaiset henkilöt väestöryhmittäin *
Chac

Chac tai Chaac on mayojen sateen ja hedelmällisyyden jumala. Hän on erityisen tärkeä Jukatanin niemimaalla, jossa hänet kuvattiin klassisella kaudella hahmona, jolla oli esiintyöntyvät sarvet, suuret pyöreät silmät sekä kärsämäinen nenä. Chac tunnetaan myös nimillä Ah Hoya ("hän joka virtsaa"), Ah Tzenul ("hän joka ruokkii muut") ja Hopop Caan ("hän joka valaisee taivaan"). Chac on asteekkien Tlaloc-jumalan vastine. Muiden mayojen jumalten tavoin Chac näyttäytyi nelijumalana, Chaceina. Nämä neljä jumalaa liitettiin neljään pääilmansuuntaan ja niiden tunnusväreihin: valkoinen – pohjoinen, punainen – itä, musta – länsi ja keltainen – etelä. Jälkiklassisella kaudella Chichén Itzássa ihmisuhraus liitettiin sateen jumalaan, ja uhrattavan käsiä ja jalkoja piteleviä pappeja kutsuttiin chaceiksi. Jälkiklassiselta kaudelta peräisin olevilla mayojen ja tolteekkien rakennusten raunioilla on lepääviä hahmoja esittäviä kivipatsaita, joita kutsutaan nimellä Chacs Mool. Niiden uskotaan edustavan sateen jumalaa. Espanjalaisvalloituksen jälkeen chacit yhdistettiin kristillisiin pyhimyksiin ja esitettiin usein ratsun selässä. == Lähteet == == Aiheesta muualla == Luokka:Mayojen jumalat Luokka:Taivaan ja sään jumalat
Chaotic Nation

__NOTOC__ Chaotic Nation on Entwinen seitsemäs albumi. Se julkaistiin 2. lokakuuta 2015 levymerkillä Spinefarm Records.Discogs: Entwine – Chaotic Nation == Kappaleet == Chaotic Nation @ Encyclopardia Metallum # # # # # # # # # # == Kokoonpano == * Mika Tauriainen – laulu * Jaani Kähkönen – kitara * Tom Mikkola – kitara * Joni Miettinen – basso * Aksu Hanttu – rummut == Arvostelut == * Kaaoszine: Kaaoszine: Arvostelu * Imperiumi.net: Imperiumi.net: Levyarvio * Metalliluola: Metalliluola: Arvostelu * Soundi: Soundi: Levyarvio * V2: V2.fi: Arvostelu == Lähteet == == Aiheesta muualla == * * Luokka:Entwinen albumit Luokka:Vuoden 2015 albumit
Sirpa Mäenpää

Sirpa Mäenpää on suomalainen diplomaatti ja ulkoasiainneuvos. Hän on Suomen suurlähettiläs Addis Abebassa Etiopiassa 1. syyskuuta 2013 lähtien. Hän aloitti ulkoministeriön palveluksessa vuonna 1981.Uusia päällikkönimityksiä. Ulkoasiainministeriö 14.3.2013. Viitattu 26.3.2017 Ennen Addis Abebaan siirtymistä Mäenpää toimi Suomen Bangkokin-suurlähettiläänä vastuualueenaan Thaimaa, Myanmar, Kambodža ja Laos. Hän on aiemmin työskennellyt ulkomaanedustustoissa Suomen Nairobin-suurlähetystössä, Keniassa ja väliaikaisena asiainhoitajana Managuassa, Nicaraguassa. Helsingissä muissa ulkoministeriön tehtävissä Mäenpää on toiminut muun muassa rauhanvälityksen erityisedustajana, kehitysyhteistyöosastolla sekä Afrikan ja Lähi-idän osastolla eri tehtävissä, viimeksi apulaisosastopäällikkönä.Rauhanvälitys. Ulkoasiainministeriö. Viitattu 26.3.2017 == Lähteet == Luokka:Suomen suurlähettiläät Luokka:Elävät henkilöt Luokka:Syntymävuosi puuttuu
Sofie From-Emmesberger

Sofie From-Emmesberger on suomalainen diplomaatti ja ulkoasiainneuvos. Hän on ollut Suomen edustaja EU:n poliittisessa ja turvallisuusasiain komiteassa 1.9.2015 alkaen. Sitä ennen hän oli Suomen suurlähettiläs Nairobissa Keniassa vuosina 2011-2015 ensimmäisessä suurlähettilään tehtävässään. Hän aloitti ulkoministeriön palveluksessa vuonna 1996. Hän työskenteli ulkoministeriön ihmisoikeuspolitiikan yksikön päällikkönä vuodesta 2008, kunnes siirtyi Nairobiin.Suurlähettiläsnimityksiä. Ulkoasiainministeriö. Viitattu 26.3.2017Suurlähettiläs vie kapulaa eteenpäin Keniassa. Ulkoasiainministeriö. 20.8.2014. Viitattu 26.3.2017 From-Emmesberger on työskennellyt poliittisen osaston lisäksi kauppapoliittisella, oikeudellisella ja Afrikan ja Lähi-idän osastolla. Suomen ulkomaan-edustustoissa hän on työskennellyt Suomen pysyvässä edustustossa Euroopan neuvostossa Strasbourgissa ja suurlähetystössä Tel Avivissa.Valtioneuvosto esittää uusia suurlähettiläsnimityksiä. Ulkoministeriö. 3.3.2011. Viitattu 26.3.2017 == Lähteet == Luokka:Suomen suurlähettiläät Luokka:Elävät henkilöt Luokka:Syntymävuosi puuttuu
Christina Harttila

Else Christina Harttila (o.s. Sommar, s. 13. tammikuuta 1950 Helsinki) on suomalainen diplomaatti ja ulkoasiainneuvos. Hän on ulkoministeriön henkilöstösuunnitteluyksikössä erityistehtävissäUlkoministeriö. 18.3.2017. Viitattu 26.3.2017 toimittuaan sitä ennen Suomen suurlähettiläänä Rabatissa Marokossa 1. syyskuuta 2011 lähtien ja akkreditoituna Mauritaniassa. Hän siirtyi Rabatiin ulkoministeriön Eurooppa-osastolta, jossa toimi yksikön päällikkönä vuodesta 2007 lähtien Keski-, Länsi- ja Etelä-Euroopan yksikössä. Eurooppa-osaston lisäksi hän on työskennellyt kauppapoliittisella osastolla eri tehtävissä yksikön päällikkönä 1999–2002 sekä kehitysyhteistyö-, poliittisella ja protokollaosastoilla. Suomen ulkomaan-edustustoissa hän on työskennellyt pysyvissä edustustossa Genevessä ja Wienissä. Hän aloitti ulkoministeriön palveluksessa vuonna 1981.Uudet suurlähettiläät Beogradiin, Limaan, Nairobiin, Rabatiin, Maputoon ja Berliiniin. Ulkoasiainministeriö. 4.3.2011. Viitattu 26.3.2017Suomen suurlähetystö, Rabat. Ulkoasiainministeriö. 4.2.2014 Viitattu 26.3.2017 Harttila kirjoitti ylioppilaaksi Lohjan yhteislyseossa 1968, valmistui humanististen tieteiden kandidaatiksi 1975 ja valtiotieteiden kandidaatiksi 1977. Christina Harttilan puoliso on suurlähettiläs Pekka Harttila. == Lähteet == Luokka:Suomen suurlähettiläät Luokka:Vuonna 1950 syntyneet Luokka:Elävät henkilöt
Anne Vasara

Anne Vasara (s. 1960 Espoo) on suomalainen diplomaatti. Hän on Suomen suurlähettiläs Rabatissa Marokossa 1. syyskuuta 2015 lähtien. Hän aloitti ulkoministeriön palveluksessa vuonna 1989 ja oli sitä ennen Länsiväylän toimittaja ja toimitussihteeri.Suurlähettiläs ei pelkää Pohjois-Afrikkaa. Länsiväylä 15.9.2016. Viitattu 26.3.2017 Vasara siirtyi Rabatiin Suomen Washingtonin edustustosta, jossa hän toimi suurlähettilään sijaisena. Sitä ennen hän oli ulkoministeriössä henkilöstösuunnittelupäällikkönä. Hänen aiempia ulkomaantehtäviään ovat olleet Suomen OECD-edustustossa Pariisissa, Suomen pysyvässä edustustossa Euroopan neuvostossa Strasbourgissa sekä Suomen pysyvässä EU-edustustossa Brysselissä. Hän on kotimaassa ollessaan työskennellyt kauppapoliittisella, poliittisella ja kehityspoliittisella osastolla, EU-sihteeristössä sekä henkilöstöhallinnossa.Useita uusia suurlähettiläitä. Ulkoasiainministeriö 6.3.2015. Viitattu 26.3.2017 == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1960 syntyneet
King Satan

__NOTOC__ King Satan on tamperelainen industrial metal -yhtye, jonka laulaja ja multi-instrumentalisti King Aleister Satan perusti vuonna 2015. Yhtye yhdistelee musiikissaan aggrotechia, death metalia, black metalia ja hard rockia. Yhtye kiinnitettiin Saturnal Recordsille toukokuussa 2016. Yhtyeen esikoisalbumi King Fucking Satan julkaistiin 26. toukokuuta 2017 maailmanlaajuisesti , pois lukien Iso-Britannia ja Irlanti, joissa albumi julkaistiin 30. kesäkuuta 2017. King Satan julkaisi toisen albuminsa I Want You To Worship Satan Inverse Recordsin kautta 22. marraskuuta 2019. Yhtye julkaisi kolmannen albuminsa Occult Spiritual Anarchy 8. huhtikuuta 2022 Blood Blast Distributionin (digitaalinen) sekä Electric Spark Recordsin (vinyyli) ja Hemelvlamin (CD) kautta. Yhtye kiinnitettiin saksalaiselle Noble Demonille 18. kesäkuuta 2024 ja se julkaisi neljännen albuminsa The Devil’s Evangelion 8. marraskuuta 2024. == Jäsenet == * King Aleister Satan (a.k.a. fra. Zetekh) – laulu (live, 2015–), kitara, syntetisaattori, basso, rummut, biitit, ohjelmointi * Hekate Boss – syntetisaattori, laulu, tanssi (2016–) * EF-13 – kitara (2019–) * Jerry Rock’n’roll – basso (2017–) * Pete Hellraiser – rummut (2019–) === Livejäsenet === *Strangerfriend – kitara (2025) *Infinite Rivals – syntetisaattori (2022) *Jack Heretic – perkussiot (2019– 2020) === Entiset jäsenet === * Dalai Daimonicus (a.k.a. Jesse J. Heikkinen) – kitara (2018–2019) * Sir Change McKenna – rummut, perkussiot (2017–2019) * Magister Demaniac – ohjelmointi, tuotanto (2016–2017), kitara (2017–2018) * Martin Shemhamforash – syntetisaattori, basso (2017–2017) * John Oscar Dee – kitara, basso (2015–2017) * B.B. Kill – kitara (2016–2017) * DJ Instixx – biitit (2016) * Tomax Xamot – basso (2016) * Captain Veisalgia – basso (2015–2016) == Diskografia == === Studioalbumit === * * * * The Devil’s Evangelion (2024) === Singlet === * ”Enter Black Fire” (2015) * ”Psygnosis” (2016) * ”Satanized (Praise Hail Satan!)” (2017) * ”Dance With The Devil” (2017) * ”The Killing of God” (2019) * ”Fuck Yoga” (2019) * ”All Magick is Chaos Magick” (2019) * "Psychosadomasochism" (2019) * ”This is Where the Magick Happens” (2021) * ”The Faces of the Devil” (2022) * ”The Pagan Satan” (2022) * "Left Hand Path Symphony" (2022) * ”New Aeon Gospel” (2024) * "Chaos Forever Now" (2024) * "Abyss of the Souls" (2024) * "Destroy the World" (2024) === Demot === * == Lähteet == == Aiheesta muualla == * King Satanin virallinen kotisivu Luokka:Suomalaiset industrial metal -yhtyeet
O. J. Simpsonin murhatapaus

O. J. Simpsonin murhatapaus (virallisesti People of the State of California v. Orenthal James Simpson, tai People v. O. J. Simpson, ) oli Los Angelesin piirikunnan ylioikeudessa vuosina 1994–1995 pidetty rikosoikeudenkäynti. Siinä entistä NFL-pelaajaa ja näyttelijää O. J. Simpsonia syytettiin hänen ex- vaimonsa Nicole Brown Simpsonin ja tämän ystävän, tarjoilija Ron Goldmanin, 12. kesäkuuta 1994 tapahtuneista murhista. ==Kuvaus== Oikeudenkäynti kesti yksitoista kuukautta ja se alkoi valamiehistön valanlausumisesta 9. marraskuuta 1994. Avauspuheenvuorot tehtiin 24. tammikuuta 1995, ja tuomio ilmoitettiin 3. lokakuuta 1995, kun Simpson todettiin syyttömäksi molempiin murhiin. Tapausta on kuvailtu historian julkisimmaksi oikeudenkäynniksi. Simpsonia edusti erittäin kuuluisa joukko asianajajia (jota kutsuttiin myös nimellä ”Dream Team”), jota johti ensin Robert Shapiro ja myöhemmin Johnnie Cochran. Lisäksi ryhmään kuuluivat F. Lee Bailey, Alan Dershowitz, Robert Kardashian, Shawn Holley, Carl E. Douglas ja Gerald Uelmen. Myös DNA- todisteisiin erikoistuneet Barry Scheck ja Peter Neufeld olivat mukana puolustuksessa. Apulaissyyttäjät Marcia Clark ja Christopher Darden uskoivat olevansa tapauksessa vahvoilla, mutta Cochran onnistui saamaan valamiehistön epäilemään DNA-todisteita (joka oli tuolloin suhteellisen uusi todistemuoto oikeustapauksissa) kuten verinäytteitä, joita Cochranin mukaan oli käsitelty väärin laboratoriossa, ja muita oikeudessa esitettyjä todisteita. Cochran ja puolustusryhmä väittivät Los Angelesin poliisin syyllistyneen myös muihin virkavirheisiin, jotka liittyivät laajaan rasismiin. Simpsonin julkkis-status, rotuongelmat ja pitkä televisioitu oikeudenkäynti piti kansan huomion niin sanotussa ”vuosisadan oikeudenkäynnissä”. Rikosoikeudenkäynnin jälkeen Brownin ja Goldmanin omaiset nostivat siviilikanteen Simpsonia vastaan. 4. helmikuuta 1997 valamiehistö totesi Simpsonin olevan vastuullinen molempiin kuolemiin. Omaisille myönnettiin korvauksia yhteensä 33,5 miljoonaa dollaria, mutta he ovat saaneet siitä vain pienen osan. ==Katso myös== *The People v. O.J. Simpson: American Crime Story == Lähteet == == Aiheesta muualla == *O.J. Simpsonin murhatapaus Yle Elävässä arkistossa Luokka:1990-luvun oikeustapaukset Luokka:Murhat Los Angelesissa Luokka:Rikostutkimus Luokka:Selvittämättömät henkirikokset Yhdysvalloissa Luokka:Vuoden 1994 rikokset
Patrik Pulkkinen

Patrik Pulkkinen (s. 14. maaliskuuta 2001 HelsinkiRiders - Patrik Pulkkinen motogp.com. Viitattu 26.3.2017.) on suomalainen ratamoottoripyöräilijä. Pulkkinen debytoi MM-sarjassa Moto3-luokassa kaudella 2017. Kaksi edellistä kautta hän kilpaili Red Bull MotoGP Rookies Cupissa. == Muuta == Pulkkinen oli yksi kilpailijoista vuonna 2016 esitetyssä Circuit eMotorsport -televisio- ohjelmassa.http://www.circuit.fi/hae-tv-sarja-jakso-2 Viitattu 26.3.2017. == Lähteet == Luokka:Suomalaiset ratamoottoripyöräilijät Luokka:Vuonna 2001 syntyneet Luokka:Elävät henkilöt
Hei taas

Hei taas on Ville Leinosen albumi, joka julkaistiin 10. maaliskuuta 2017 levymerkillä Sound of Finland. Se sisältää cover-versioita 1980-luvun suomalaisista iskelmäkappaleista. Albumi debytoi Suomen virallisen listan sijalla 45. == Kappaleet == Suluissa alkuperäinen esittäjä. # # # # # # # # # # == Arvostelut == Aamulehti Desibeli.net Savon Sanomat Soundi == Lähteet == Luokka:Vuoden 2017 albumit Luokka:Ville Leinosen albumit Luokka:Cover-albumit
Downtown Line

Downtown Line on Singaporen Mass Rapid Transit -metrojärjestelmän linja. 41,9 kilometrin pituisella linjalla on 34 asemaa. Se kulkee Bukit Panjangista Tampinesiin. Suunnitelma linjan rakentamiseksi julkistettiin vuonna 2005. Hinta-arvio oli 18 miljardia Singaporen dollaria. Linjan ensimmäinen vaihe Bugisista Chinatowniin avattiin 22. joulukuuta 2013 ja toinen vaihe Bukit Panjangiin 27. joulukuuta 2015. Kun linjan itäinen jatke avautui 21. lokakuuta 2017, Downtown Linesta tuli maailman pisin automatisoitu maanalainen metrolinja. == Lähteet == Luokka:Mass Rapid Transit (Singapore)
Kolenté

Kolenté tai Great Scarcies on joki Länsi-Afrikassa. Se saa alkunsa Guineasta ja virtaa sieltä Sierra Leoneen, missä se laskee vetensä Atlanttiin. Kolenté on 257 kilometriä pitkä. Kolenté saa alkunsa 40 kilometriä Kindian kaupungin pohjoispuolella Fouta Djallonin ylängöltä. Sieltä se virtaa kohti Sierra Leonea, ja joki muodostaa 101 kilometrin verran Guinean ja Sierra Leonen rajaa. Sierra Leonen puolella Kolenté virtaa tiheästi asutun mangrovealueen läpi, jossa temnet viljelevät riisiä. Jokivarren tärkeimmät riisikeskukset ovat Kambia, Rokupr ja Mambolo. Joen suulla harjoitetaan suolan keräystä ja kalastusta. == Lähteet == Luokka:Guinean joet Luokka:Sierra Leonen joet Luokka:Rajajoet
Rokel

Rokel tai Seli on joki Sierra Leonessa. Se saa alkunsa maan pohjoisosista ja virtaa 400 kilometrin matkan lounaaseen. Se laskee vetensä Atlanttiin laskevaan Sierra Leone -nimiseen estuaariin. Rokelin valuma-alue on 10 622 neliökilometriä. Sen yläjuoksulla on monia koskia ja Sulavuorilla 15 metrin korkuinen Bambuman vesiputous.Fenda A. Akiwumi: ”Conjunctive water use in an African river basin: a case study in poor planning. Teoksessa Sierra Leonen suurin vesivoimala, Bumbunan vesivoimala, sijaitsee Rokeljoessa, vajaa 4 kilometriä Bumbunan kaupungista yläjuoksulle päin (koordinaatit ). == Lähteet == == Aiheesta muualla == Luokka:Sierra Leonen joet
Videopelivuosi 1982

Tämä artikkeli käsittelee vuoden 1982 videopelijulkaisuja ja videopelimaailman merkittäviä tapahtumia. ==Tapahtumat== ===Uusia yhtiöitä=== * Electronic Arts perustetaan. * Lucasfilm Games perustetaan. * MicroProse perustetaan. * Ultimate Play The Game perustetaan. == Laitteistojulkaisuja == ===Pelikonsolit=== * Atari 5200 * ColecoVision * Vectrex ===Tietokoneet=== * Commodore 64 julkaistaan. * NEC PC-9801 julkaistaan. * ZX Spectrum julkaistaan. * Sharp X1 julkaistaan. ==Huomattavat julkaisut== * Choplifter * Cytron Masters * Demon Attack * Dig Dug * Gravitar * The Hobbit * Joust * Moon Patrol * Pitfall! * Pole Position * Xevious Luokka:Videopelivuodet *
Videopelivuosi 1983

Tämä artikkeli käsittelee vuoden 1983 videopelijulkaisuja ja videopelimaailman merkittäviä tapahtumia. ==Tapahtumat== * Suomessa järjestettiin Pac-Manin pelaamisen SM-kisat, joita sponsoroivat Atari, Katso-lehti, farkkuvalmistaja Beavers, Scanvideo ja Coca-Cola. Finaali pidettiin toukokuussa Linnanmäellä Helsingissä. * Golden Joystick Awards -palkinto myönnettiin ensimmäisen kerran. * Comptiq-lehti perustettiin Japanissa. ===Uusia yhtiöitä=== * Capcom perustettiin. * Ocean Software perustettiin. == Laitteistojulkaisuja == ===Kolikkopelit=== * Sega LaserDisc -laitteisto ===Pelikonsolit=== * Casio PV-1000 julkaistiin Japanissa. * Sega SG-1000 julkaistiin Japanissa. * Nintendo Entertainment System julkaistiin Japanissa. ===Tietokoneet=== * MSX- laitteistostandardi * Sega SC-3000 * Atari 800XL * Salora Fellow ==Huomattavat julkaisut== * Bomberman julkaistiin Japanissa * Astron Belt- ja Dragon's Lair- LaserDisc-pelit * Mario Bros -kolikkopeli julkaistiin Japanissa. * Reach for the Stars * Star Wars -kolikkopeli * Universe julkaistiin Atari 400/800 -mikrotietokoneille. == Palkinnot == === Golden Joystick Awards === * Manic Miner - Best Arcade-Style Game of the Year * Jetpac - Game of the Year * The Hobbit - Strategy Game of the Year ==Lähteet== Luokka:Videopelivuodet *
Blériot-SPAD S.510

Blériot-SPAD S.510 oli ranskalaisen Blériot-SPAD:n kehittämä ja valmistama kaksitasoinen yksimoottorinen hävittäjälentokone, joka perustui tehtaan aiempaan S.91-malliin. == Historia == S.510:n kehitys käynnistyi Blériot- SPAD:n aiemman S.91-mallin pohjalta, ja uusi konetyyppi suunniteltiin siten, että se täyttäisi vuonna 1926 asetetut kevyen hävittäjän vaatimukset. Koneessa oli monia ajanmukaisia piirteitä, kuten virtaviivaistetuilla muotolevyjen sisään asennetut päälaskutelineet ja kiinteä kannussuksi. Konetyypin kehityshistoria oli värikäs, eikä tyyppi pärjännyt sen kanssa kilpailleelle Dewoitine D.510 -yksitasolle. Tästä huolimatta Ranskan ilmailuministeriö saatiin taivuteltua ostamaan 60 jo hankintahetkellä vanhentunutta S.510-konetta. S.510C.1-malli tuli palveluskäyttöön vuoden 1936 alulla, ja pysyi rajoitetussa käytössä aina toisen maailmansodan alulle. Muutamien operatiivisten tehtävien jälkeen tyyppi siirrettiin toissijaisiin tehtäviin Pohjois-Afrikkaan.Chant 2008, s. 46 == Tekniset tiedot == thumb|S.510 == Lähteet == * === Viitteet === S.510 Luokka:Ranskalaiset hävittäjälentokoneet Luokka:1930-luvun hävittäjälentokoneet
Videopelivuosi 1980

Tämä artikkeli käsittelee vuoden 1980 videopelijulkaisuja ja videopelimaailman merkittäviä tapahtumia. ==Tapahtumat== ===Uusia yhtiöitä=== * HAL Laboratory perustetaan. == Laitteistojulkaisuja == ===Käsikonsolit=== * Nintendo julkaisee Game & Watch elektroniikkapelit. ===Tietokoneet=== * Sinclair Research julkaisee ZX80 kotitietokoneen. * Acorn Computers julkaisee Acorn Atom kotitietokoneen. * Tandy Corporation julkaisee TRS-80 Color Computer kotitietokoneen. ==Huomattavat julkaisut== * Akalabeth * Battlezone * Computer Bismarck * Missile Command * Mystery House * Namco julkaisee Pac-Man kolikkopelin. * Rogue ==Lähteet== Luokka:Videopelivuodet *
Videopelivuosi 1981

Tämä artikkeli käsittelee vuoden 1981 videopelijulkaisuja ja videopelimaailman merkittäviä tapahtumia. ==Tapahtumat== * Electronic Games -lehti perustetaan, joka myös aloittaa Arcade Awards -palkinnot. * Computer and Video Games -lehti perustetaan ===Uusia yhtiöitä=== * Nihon Falcom perustetaan. * Technōs Japan perustetaan. == Laitteistojulkaisuja == ===Tietokoneet=== * Sinclair Research julkaisee ZX81 kotitietokoneen. * Texas Instruments julkaisee TI-99/4A tietokoneen. * Acorn Computers julkaisee BBC Micro tietokoneen. * Commodore julkaisee Commodore VIC-20 tietokoneen. * NEC julkaisee NEC PC-8801 tietokoneen. ==Huomattavat julkaisut== * 005 * Bosconian * Defender * Donkey Kong * Eastern Front (1941) * Frogger * Galaga * Qix * Scramble * Tempest * Ultima I * Utopia ==Lähteet== Luokka:Videopelivuodet *
Stories

__NOTOC__ Stories on ruotsalais-DJ Aviciin toinen studioalbumi, joka julkaistiin 2. lokakuuta 2015. Albumi nousi Yhdysvalloissa Billboard 200 -listan sijalle 17. Suomessa se debytoi virallisen albumilistan sijalla 10, ja pysyi listalla yhteensä 24. == Kappaleet == # # # # # # # # # # # # # # == Arvostelut == * Allmusic: Allmusic review * Rolling Stone: Rolling Stone: Album review == Lähteet == Luokka:Aviciin albumit Luokka:Vuoden 2015 albumit
Kallio Block Party

Kallio Block Party (tunnetaan myös lyhennettynä KBP) on Kallio-liikkeen järjestämä tapahtuma Helsingin Kallion kaupunginosan kaduilla. Ensimmäisen kerran vuonna 2011 järjestetyssä pääsymaksuttomassa tapahtumassa Kallion kadut, puistot ja julkiset rakennukset täyttyvät musiikilla, taiteella ja katukulttuurilla. Urbaani katufestivaali on täysin vapaaehtoisten järjestämä, aidaton ja kaikille avoin. KBP järjestetään joka vuosi elokuun ensimmäisenä lauantaina. Festivaalien ajaksi autotiet suljetaan ja kadut täyttyvät lavoilla, ruoka-autoilla ja ihmisillä. Kallio Block Party on järjestetty seuraavissa paikoissa: * 2011: Fleminginkatu * 2012: Vaasankatu, Vaasanpuistikko ja Kinaporinpuisto * 2013: Kolmas Linja ja Kallion kirkko * 2015: Kurvi * 2016: Ympyrätalo, Linjat ja Tokoinranta * 2017: Sturenkatu ja lähialueet * 2018: Hakaniemi * 2019: Alppikadun, Castréninkadun, Wallininkujan ja Ensi linjan väliin rajautuva alue * 2022: Porvoonkadun ympäristö * 2023: Kurvi * 2024: Hämeentie ja Linjat == Lähteet == Luokka:Kallio Luokka:Helsingin tapahtumat Luokka:Suomen kulttuuritapahtumat
Videopelivuosi 1984

Tämä artikkeli käsittelee vuoden 1984 videopelijulkaisuja ja videopelimaailman merkittäviä tapahtumia. ==Tapahtumat== * Suomalainen Mikrobitti -lehti aloittaa. * Suomalainen Printti -lehti aloittaa. === Uusia yhtiöitä === * Accolade * Gremlin Graphics * Psygnosis * Rainbow Arts * U.S. Gold == Laitteistojulkaisuja == ===Tietokoneet=== * Amstrad julkaisee Amstrad CPC -tietokoneen. * Apple Computer julkaisee Macintosh -tietokoneen. ==Huomattavat julkaisut== * Boulder Dash * Elite * Impossible Mission * Karateka * King's Quest I * Marble Madness * Pinball * Tetris == Palkinnot == ===Golden Joystick Awards=== * Knight Lore - Game of the Year * Elite - Best Original Game of the Year Luokka:Videopelivuodet *
99 Luftballons (albumi)

99 Luftballons (, ) on saksalaisen yhtyeen Nenan kokoelmalevy vuodelta 1984. Se oli heidän ensimmäinen maailmanlaajuisesti julkaisemansa albumi kappaleen ”99 Luftballons” saaman suosion johdostaSwisscharts.com: Nena – 99 Luftballons ja heidän ensimmäinen albuminsa, jossa oli englanninkielisiä sanoja. Albumi sai kohtuullista suosiota Yhdysvalloissa.AllMusic: Nena – Awards == Kappaleet == == Arvostelut == * AllMusic: AllMusic review == Lähteet == Luokka:Nenan albumit Luokka:Vuoden 1984 kokoelma-albumit
Videopelivuosi 1985

Tämä artikkeli käsittelee vuoden 1985 videopelijulkaisuja ja videopelimaailman merkittäviä tapahtumia. ==Tapahtumat== * Zzap!64-lehti aloittaa. ===Uusia yhtiöitä=== * NovaLogic * Westwood Studios == Laitteistojulkaisuja == ===Pelikonsolit=== * Sega Master System julkaistaan Japanissa ===Tietokoneet=== * Amiga 1000 * Atari ST ==Huomattavat julkaisut== * Ghosts ’n Goblins * Hang-On * Space Harrier * Super Mario Bros. == Palkinnot == ===Golden Joystick Awards=== * Way of the Exploding Fist - Game of the Year ==Lähteet== Luokka:Videopelivuodet *
Luettelo Atari 7800 -peleistä

Tämä on luettelo julkaistuista Atari 7800 -peleistä. __NOTOC__ Nimi Kehittäjä Julkaisija Julkaistu Alueet Pelaajien määrä 32 in 1 Atari Atari 1988 EU 1 Ace of Aces Atari Atari 1988 NA EU 1 Alien Brigade Sculptured Software Atari 1990 NA EU 1 Asteroids Atari Atari 1987 NA EU 2 Ballblazer General Computer Corporation Atari 1987 NA EU 2 Barnyard Blaster Atari Atari 1988 NA EU 2 Basketbrawl Atari Atari 1990 NA EU 2 Centipede Atari Atari 1987 NA EU 2 Choplifter! ibidinc Atari 1987 NA EU 1 Commando Sculptured Software Atari 1989 NA EU 2 Crack'ed Robert Neve Atari 1988 NA EU 1 Crossbow Imagineering Atari 1988 NA EU 1 Dark Chambers Sculptured Software Atari 1988 NA EU 2 Desert Falcon Atari Atari 1987 NA EU 1 Dig Dug Atari Atari 1987 NA EU 2 Donkey Kong ITDC Atari 1988 NA EU 2 Donkey Kong Junior ITDC Atari 1988 NA EU 2 Double Dragon Imagineering Activision 1989 NA EU 2 F-18 Hornet Imagineering Absolute 1988 NA EU 1 Fatal Run Sculptured Software Atari 1990 NA EU 1 Fight Night Imagineering Atari 1988 NA EU 2 Food Fight Atari Atari 1987 NA EU 2 Galaga Atari Atari 1987 NA EU 2 Hat Trick ibidinc Atari 1987 NA EU 2 Ikari Warriors Imagineering Atari 1990 NA EU 2 Impossible Mission Computer Magic, Ltd Atari 1987 NA EU 1 Jinks Softgold Atari 1989 NA EU 1 Joust General Computer Corporation Atari 1987 NA EU 2 Karateka ibidinc Atari 1988 NA EU 1 Kung-Fu Master Imagineering Absolute 1989 NA EU 2 Mario Bros. ITDC Atari 1988 NA EU 2 Mat Mania Challenge BlueSky Software Atari 1990 NA EU 2 Mean 18 Ultimate Golf BlueSky Software Atari 1989 NA EU 2 Meltdown Atari Atari 1990 NA EU 1 Midnight Mutants Atari Atari 1990 NA EU 1 Motor Psycho BlueSky Software Atari 1990 NA EU 1 Ms. Pac-Man Atari Atari 1987 NA EU 2 Ninja Golf BlueSky Software Atari 1990 NA EU 1 One-On-One Basketball Computer Magic, Ltd Atari 1987 NA EU 2 Pete Rose Baseball Imagineering Absolute 1989 NA EU 2 Planet Smashers Atari Atari 1989 NA EU 2 Pole Position II Atari Atari 1986 NA EU 1 Rampage Activision Activision 1988 NA 2 Realsports Baseball Atari Atari 1988 NA 2 Robotron: 2084 General Computer Corporation Atari 1987 NA 2 Scrapyard Dog BlueSky Software Atari 1990 NA EU 1 Sentinel Imagineering Atari 1991 EU 2 Summer Games Computer Magic, Ltd Atari 1987 NA 8 Super Huey Cosmi Corporation Atari 1988 NA EU 1 Super Skateboardin' Imagineering Absolute 1988 NA EU 1 Tank Command Froggo Froggo 1988 NA 1 Title Match Pro Wrestling Imagineering Absolute 1989 NA EU 2 Tomcat: The F-14 Fighter Simulator Imagineering (Dan Kitchen) Absolute 1989 NA EU 1 Touchdown Football Imagineering Atari 1988 NA 2 Tower Toppler Atari Atari 1988 NA EU 2 Water Ski Froggo Froggo 1988 NA 1 Winter Games Computer Magic, Ltd Atari 1987 NA 8 Xenophobe BlueSky Software Atari 1989 NA EU 2 Xevious Atari Atari 1988 NA EU 2 == Lähteet == Atari 7800 Luokka:Atari
Luettelo Atari 5200 -peleistä

Tämä on luettelo julkaistuista Atari 5200 -peleistä: __NOTOC__ Nimi Vuosi Kehittäjä The Activision Decathlon Activision Astro Chase Parker Brothers Ballblazer Atari Corp. Beamrider Activision Berzerk Atari, Inc. Blueprint CBS Electronics Boulder Dash First Star Software Boulder Dash II: Rockford's Revenge First Star Software Bounty Bob Strikes Back! Big Five Software Buck Rogers: Planet of Zoom Sega Centipede Atari, Inc. Choplifter! Atari, Inc. Congo Bongo Sega Countermeasure Atari, Inc. Defender Atari, Inc. Dig Dug Atari, Inc. The Dreadnaught Factor Activision Frogger Parker Brothers Frogger II: ThreeeDeep! Parker Brothers Galaxian Atari, Inc. Gorf CBS Electronics Gremlins Atari Corp. Gyruss Parker Brothers H.E.R.O. Activision James Bond 007 Parker Brothers Joust Atari, Inc. Jungle Hunt Atari, Inc. K-Razy Shoot-Out CBS Electronics Kaboom! Activision Kangaroo Atari, Inc. Keystone Kapers Activision Mario Bros. Atari, Inc. Megamania Activision Meteorites Electra Concepts Miner 2049er Big Five Software Missile Command Atari, Inc. Montezuma's Revenge Parker Brothers Moon Patrol Atari, Inc. Mountain King CBS Electronics Mr. Do!'s Castle Parker Brothers Ms. Pac-Man Atari, Inc. Pac-Man Atari, Inc. Pengo Atari, Inc. Pitfall! Activision Pitfall II: Lost Caverns Activision Pole Position Atari, Inc. Popeye Parker Brothers Q*bert Parker Brothers Qix Atari, Inc. Quest for Quintana Roo Sunrise Software Realsports Baseball Atari, Inc. Realsports Football Atari, Inc. Realsports Soccer Atari, Inc. Realsports Tennis Atari, Inc. Rescue on Fractalus! Atari Corp. River Raid Activision Robotron: 2084 Atari, Inc. Space Dungeon Atari, Inc. Space Invaders Atari, Inc. Space Shuttle Activision Star Raiders Atari, Inc. Star Trek: Strategic Operations Simulator Sega Star Wars: Return of the Jedi Death Star Battle Parker Brothers Star Wars: The Arcade Game Parker Brothers Super Breakout Atari, Inc. Super Cobra Parker Brothers Vanguard Atari, Inc. Wizard of Wor CBS Electronics Zaxxon Sega Zenji Activision Zone Ranger Activision Atari 5200 Luokka:Atari
Videopelivuosi 1986

Tämä artikkeli käsittelee vuoden 1986 videopelijulkaisuja ja videopelimaailman merkittäviä tapahtumia. ==Tapahtumat== * Famitsū-lehti aloittaa nimellä Famicom tsūshin. ===Uusia yhtiöitä=== * Ubi Soft perustetaan (myöhemmin nimetään uudestaan nykyiseen muotoon Ubisoft). * Bethesda Softworks * Cinemaware * Sensible Software == Laitteistojulkaisuja == ===Pelikonsolit=== * Atari 7800 ===Tietokoneet=== * Apple Computer julkaisee Apple IIGS -tietokoneen. ==Huomattavat julkaisut== * Arkanoid * Bubble Bobble * Dragon Quest * The Great Escape * The Legend of Zelda * Metroid * Might and Magic: Book One - Secret of the Inner Sanctum ;Suomalaisia * Painterboy * Sanxion * Uuno Turhapuro muuttaa maalle == Palkinnot == ===Golden Joystick Awards=== * Gauntlet - Game of the Year * Sanxion - Best Soundtrack of the Year Luokka:Videopelivuodet *
Julkisen talouden lainanhoitokulut

Julkisen talouden lainanhoitokulut ovat niitä kuluja, joita julkiselle taloudelle, sen keskeisimpänä osana valtiolle, koituu sen velasta eli julkisvelasta. Kulut ovat käytännössä joko korkokuluja tai mahdollisia lyhennyksiä. Valtionvelan korkokuluihin käytettävän vuosittaisen rahasumman trendi on ollut laskeva vuodesta 1998 lähtien, jolloin korkoihin käytettiin noin 5,5 miljardia euroa. Vuonna 2017 vastaava luku oli noin 1,2 miljardia. Valtionvelka eroaa merkittävästi yksityisestä velasta, ja siksi sen lyhentäminen on suhteellisen harvinaista. Lyhentämisen sijaan lainoja uusitaan. Valtionvelan korkoihin käytettiin vuonna 1998 noin 25 % valtion verotuloista. Vuonna 2018 vastaava luku oli noin 2,6 %. Korkomenojen potentiaalisesta kasvusta ja sen merkityksestä julkiselle taloudelle käydään keskustelua kestävyysvaje-keskustelun ohessa. ==Lainanhoitokulut ja bruttokansantuote== Vuonna 2016 Suomen valtion lainojen hoitokulut olivat arviolta noin 1,6 miljardia euroa. Tämä vastasi noin 2,9 prosenttia Suomen valtion menoarviosta 2016, ja noin 0,7 prosenttia bruttokansantuotteesta. Suomen valtion bruttokansantuote kasvoi vuonna 2016 noin 1,6 prosenttia. Näin ollen Suomen yhteiskunnan tuotanto kasvoi tarkasteluvuonna noin 0,9 %-yksikköä enemmän, mitä valtio käytti lainasta aiheutuviin kuluihin. ==Katso myös== * Taloudellinen liikkumavara ==Lähteet== Luokka:Julkinen talous
Pentti Karvonen

Pentti Karvonen -nimisiä henkilöitä ovat: * Pentti Karvonen (1931–1996), suomalainen eversti, Jääkäriprikaatin ent. komentaja * Pentti Karvonen (1931–2022), suomalainen kestävyys- ja estejuoksija * Pentti Karvonen (s. 1942), suomalainen lääkärinoikeutensa menettänyt lääketieteen lisensiaatti